ΑΠΟΦΑΣΕΙΣ
Αριθμ. 950
Τροποποίηση του Κανονισμού του Προγράμματος Μεταπτυχιακών Σπουδών «Ιστορία και Τεκ-
μηρίωση» του Τμήματος Ιστορίας (Β’ 3217/2021)
του Ιόνιου Πανεπιστημίου.
Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις:
α) Του π.δ. 83/1984 «Ίδρυση Πανεπιστημίου Αιγαίου,
Ιονίου Πανεπιστημίου και Πανεπιστημίου Θεσσαλίας»
(Α’ 31),
β) του άρθρου 1 του ν. 3255/2004 «Ρυθμίσεις θεμάτων
όλων των εκπαιδευτικών βαθμίδων» (Α’ 138),
γ) του π.δ. 79/2013 «Ίδρυση Σχολών, κατάργηση Τμήματος, μετονομασία Τμήματος, συγχώνευση ειδικεύσεων
στο Ιόνιο Πανεπιστήμιο» (Α’ 119),
δ) του ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
2. Την υπό στοιχεία 159130/Ζ1/20.11.2020 (Β’ 5312)
απόφαση του Υφυπουργού Παιδείας και Θρησκευμάτων
περί μετονομασίας της Σχολής Ιστορίας και Μετάφρασης-Διερμηνείας του Ι.Π.
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ιδιαίτερα
τα άρθρα 67, 79, 80, 82 και 455.
4. Την υπό στοιχεία 135557/Ζ1/1.11.2022 εγκύκλιο του
Τμήματος Β’ Μεταπτυχιακών Σπουδών της Γενικής Δ/
νσης Ανώτατης Εκπαίδευσης του ΥΠΑΙΘ.
5. Τις διατάξεις των περ. θ’ και κδ’, της παρ. 2 του άρθρου 5 του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Την υπό στοιχεία 108151/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων για την εκλογή Πρύτανη και τεσσάρων Αντι-
πρυτάνεων στο Ιόνιο Πανεπιστήμιο.
7. Την υπ’ αρ. 3339/09.08.2022 (Υ.Ο.Δ.Δ. 746) απόφαση
του Πρυτανικού Συμβουλίου του Ιονίου Πανεπιστημίου,
με την οποία γίνεται δεκτή η παραίτηση της Αναπληρώτριας Καθηγήτριας Χριστίνας Μπάνου από τη θέση
της Αντιπρυτάνεως Ακαδημαϊκών Υποθέσεων, Διεθνών
Σχέσεων και Εξωστρέφειας και ορίζεται στη θέση της η
Καθηγήτρια Αικατερίνη Καμπάση.
8. Την υπ’ αρ. 3923/30.09.2022 απόφαση Πρύτανη
«Καθορισμός τομέων ευθύνης και αρμοδιοτήτων που
μεταβιβάζονται στους Αντιπρυτάνεις του Ιονίου Πανεπιστημίου - Σειρά αναπλήρωσης του Πρύτανη του Ιονίου
Πανεπιστημίου» (Β’ 5227).
9. Την υπ’ αρ. 117/09.01.2024 πράξη Πρύτανη «3η Ανασυγκρότηση της Πανεπιστημιακής Συγκλήτου του Ιονίου
Πανεπιστημίου, ακαδ. έτους 2023-2024».
10. Τον Κανονισμό Μεταπτυχιακών και Διδακτορικών
Προγραμμάτων Σπουδών του Ιονίου Πανεπιστημίου
(Β’ 3785/2023).
11. Την απόφαση της από 06.12.2023/3ης συνεδρίασης της Συνέλευσης του Τμήματος Ιστορίας που αφορά
στην επικαιροποίηση του Κανονισμού Λειτουργίας του
ΠΜΣ: «Ιστορία και Τεκμηρίωση», (υπάρχον Κανονισμός
Λειτουργίας υπ’ αρ. 2657/28-6-2021 απόφαση Συγκλήτου, Β’ 3217).
12. Την απόφαση της από 18.12.2023/4ης συνεδρίασης της Επιτροπής Μεταπτυχιακών Σπουδών του Ιονίου
Πανεπιστημίου, ακαδ. έτους 2023-2024.
13. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, εγκρίνει:
την τροποποίηση του Κανονισμού Σπουδών του Π.Μ.Σ.
«Ιστορία και Τεκμηρίωση» του Τμήματος Ιστορίας της
Σχολής Ανθρωπιστικών Σπουδών του Ιονίου Πανεπιστημίου (Β’ 3217/2021), ως ακολούθως:
Άρθρο 1
Γενικές διατάξεις
1. Το Τμήμα Ιστορίας της Σχολής Ανθρωπιστικών Επιστημών του Ιονίου Πανεπιστημίου λειτουργεί από το
2014 Πρόγραμμα Μεταπτυχιακών Σπουδών (Π.Μ.Σ.) με
τίτλο «Ιστορία και Τεκμηρίωση», το οποίο (επαν)ιδρύθηκε το έτος 2018 (Β’ 3028/2018) σύμφωνα με τις διατάξεις
του ν. 4485/2017 και λειτουργεί με βάση την τροποποίηση της απόφασης (επαν)ίδρυσης και του Κανονισμού
Λειτουργίας του Π.Μ.Σ. (Β’ 3217/2021).
2. Αντικείμενο του ΠΜΣ είναι η εμβάθυνση και η ερευνητική ενασχόληση με τους τομείς της Ιστορίας στις εξής
κατευθύνσεις: α) Αρχαίος Κόσμος  - Διεπιστημονικές
Προσεγγίσεις, β) Βυζάντιο και Δυτικός Μεσαίωνας και
γ) Διαθεματικές προσεγγίσεις στη Νεότερη και Σύγχρονη
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1345
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
Παγκόσμια Ιστορία. Στόχος του είναι η εξοικείωση των
σπουδαστών με τη μεθοδολογία, τα εργαλεία καθώς
και τα προβλήματα της έρευνας της Ιστορίας. Αποσκοπεί: i) στην προαγωγή της επιστημονικής γνώσης των
φοιτητών στις αντίστοιχες περιόδους της Ιστορίας, ii)
στην εφαρμογή σύγχρονων αναλυτικών και συνθετικών
μεθόδων και τεχνικών στο πεδίο των Ιστορικών Σπουδών και iii) στην προαγωγή της επιστημονικής γνώσης
κυρίως μέσω της διεπιστημονικής συνεργασίας και του
διαλόγου με συγγενικούς για το κάθε γνωστικό πεδίο
κλάδους. Το Π.Μ.Σ. υιοθετεί μια ολιστική προσέγγιση
του επιστημονικού κλάδου της Ιστορίας. Μέσα από τις
τρεις κατευθύνσεις του προσφέρει τη δυνατότητα εξειδίκευσης με στόχο την επιστημονική και επαγγελματική
κατάρτιση των φοιτητών.
Η κατεύθυνση ‘Αρχαίος Κόσμος - Διεπιστημονικές προσεγγίσεις’ στοχεύει στη διεπιστημονική προσέγγιση του
αρχαίου κόσμου και ειδικότερα στην εξοικείωση των
σπουδαστών με τα προβλήματα, τη μεθοδολογία και
τα εργαλεία έρευνας του αρχαίου κόσμου καθώς και με
τη χρήση σύγχρονων αναλυτικών και συνθετικών μεθόδων και τεχνικών. Οι θεματικές προσεγγίζουν μέσα
από διαφορετική, αλλά συγγενή επιστημονική αφετηρία,
τις πολιτικές, κοινωνικές, οικονομικές και πολιτισμικές
δομές του αρχαίου κόσμου.
Η κατεύθυνση ‘Βυζάντιο και Δυτικός Μεσαίωνας’ εστιάζει στις μεθόδους προσέγγισης του Βυζαντινού και του
Μεσαιωνικού Κόσμου, στην πολιτική οργάνωση, τις
δομές και την κρατική ιδεολογία, στην οικονομική και
κοινωνική ιστορία καθώς και σε συμβολικές όψεις του
βίου και της καθημερινότητας στον Βυζαντινό και Δυτικό
Μεσαιωνικό κόσμο.
Σκοπός της κατεύθυνσης ‘Διαθεματικές προσεγγίσεις
στη Νεότερη και Σύγχρονη Παγκόσμια Ιστορία’ είναι η
εμβάθυνση στη νεότερη και σύγχρονη ιστορία με την
οπτική της πολιτικής, κοινωνικής, οικονομικής και πολιτισμικής ιστορίας. Οι θεματικές καλύπτουν την πορεία
της ιστορίας σε παγκόσμιο επίπεδο. Σκοπός αυτής της
ειδίκευσης είναι να εξοικειώσει τους φοιτητές με τα προβλήματα και τις μεθόδους της ιστορικής έρευνας καθώς
και με τις σύγχρονες κατευθύνσεις της ιστοριογραφίας
και να τους προετοιμάσει για την παραγωγή πρωτότυπης
επιστημονικής έρευνας.
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ.) στην ‘Ιστορία και Τεκμηρίωση’ στις τρεις κατευθύνσεις του προγράμματος: α) ‘Αρχαίος Κόσμος - Διεπι-
στημονικές προσεγγίσεις’ β) Βυζάντιο και Δυτικός Μεσαίωνας και γ) Διαθεματικές προσεγγίσεις στη Νεότερη
και Σύγχρονη Παγκόσμια Ιστορία.
3. Η δομή, η οργάνωση και η λειτουργία του Π.Μ.Σ.
διέπεται από τις διατάξεις των σχετικών νόμων και
υπουργικών αποφάσεων. Επίσης, εναρμονίζεται με τις
αποφάσεις της Συγκλήτου του Ιονίου Πανεπιστημίου
και την κείμενη νομοθεσία.
Άρθρο 2
Όργανα λειτουργίας του Π.Μ.Σ
Τα όργανα λειτουργίας του Π.Μ.Σ. είναι:
1. Η Σύγκλητος του Ι.Π., η οποία είναι αρμόδια για την
έγκριση της ίδρυσης του Π.Μ.Σ., την έγκριση της παράτασης της χρονικής διάρκειας λειτουργίας του, καθώς
και για την απόφασης κατάργησής του.
2. Η Συνέλευση του Τμήματος, η οποία είναι αρμόδια
για την οργάνωση, διοίκηση και διαχείριση του Π.Μ.Σ. και
ειδικότερα: i) Για τον ορισμό του Διευθυντή του Π.Μ.Σ.
ii) Για τον ορισμό της Συντονιστικής Επιτροπής (Σ.Ε.) του
Π.Μ.Σ. iii) για τον ορισμό των Επιτροπών Αξιολόγησης
των αιτήσεων των υποψήφιων μεταπτυχιακών φοιτητών
και την έγκριση των εγγραφών αυτών στο Π.Μ.Σ. iv) Για
την ανάθεση του διδακτικού έργου στους διδάσκοντες
του Π.Μ.Σ. v) Για την εισήγηση προς τη Σύγκλητο της
τροποποίησης της απόφασης ίδρυσης του Π.Μ.Σ., καθώς και την παράταση της διάρκειας του Π.Μ.Σ. vi) Για
τη συγκρότηση των εξεταστικών επιτροπών για την εξέταση των διπλωματικών εργασιών των μεταπτυχιακών
φοιτητών και τον ορισμό του επιβλέποντος ανά εργασία. vii) Για τη διαπίστωση της επιτυχούς ολοκλήρωσης
της φοίτησης, προκειμένου να απονεμηθεί ο τίτλος του
Π.Μ.Σ. viii) Για την έγκριση του απολογισμού του Π.Μ.Σ.,
κατόπιν εισήγησης της Σ.Ε. ix) Για κάθε άλλο θέμα που
προβλέπεται από επί μέρους διατάξεις. Με απόφαση της
Συνέλευσης του Τμήματος οι αρμοδιότητες των περ. iii)
και vi) δύναται να μεταβιβάζονται στη Σ.Ε. του Π.Μ.Σ.
3. Η Συντονιστική Επιτροπή (Σ.Ε.) του Π.Μ.Σ., η οποία
εκλέγεται από τη Συνέλευση του Τμήματος, απαρτίζεται
από τον Διευθυντή του Π.Μ.Σ. και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος,
που έχουν συναφές γνωστικό αντικείμενο με αυτό του
Π.Μ.Σ. και αναλαμβάνουν διδακτικό έργο στο Π.Μ.Σ. Τα
μέλη της Σ.Ε. καθορίζονται με απόφαση της Συνέλευσης
του Τμήματος για διετή θητεία με δυνατότητα ανανέωσης χωρίς περιορισμό. Ως κριτήριο για τη σύνθεσή
της λαμβάνεται η εκπροσώπηση όλων των γνωστικών
αντικειμένων που εντάσσονται στο Π.Μ.Σ. Ένα από τα
μέλη της Σ.Ε. ορίζεται από τη Συνέλευση ως Αναπληρωτής Διευθυντής του Π.Μ.Σ. Ο διευθυντής του Π.Μ.Σ.
προεδρεύει της Σ.Ε. Η Σ.Ε. είναι αρμόδια για την παρακολούθηση και τον συντονισμό της λειτουργίας του προ-
γράμματος και συγκεκριμένα: i) καταρτίζει τον αρχικό
ετήσιο προϋπολογισμό του Π.Μ.Σ. και τις τροποποιήσεις
του και εισηγείται την έγκρισή τους προς την Επιτροπή
Ερευνών του Ι.Π. (Ε.Λ.Κ.Ε.), ii) καταρτίζει τον απολογισμό
του προγράμματος και εισηγείται την έγκρισή του προς
τη Συνέλευση του Τμήματος, iii) εγκρίνει τη διενέργεια
δαπανών του Π.Μ.Σ., iv) εγκρίνει τη χορήγηση υποτροφιών, ανταποδοτικών ή μη, σύμφωνα με όσα ορίζονται
στην απόφαση ίδρυσης του Π.Μ.Σ. και τον Κανονισμό
μεταπτυχιακών και διδακτορικών Σπουδών, v) εισηγείται προς τη Συνέλευση του Τμήματος την κατανομή του
διδακτικού έργου, καθώς και την ανάθεση διδακτικού
έργου στις κατηγορίες των διδασκόντων του Π.Μ.Σ., vi)
εισηγείται προς τη Συνέλευση του Τμήματος την πρόσκληση Επισκεπτών Καθηγητών για την κάλυψη διδακτι-
κών αναγκών του Π.Μ.Σ., vii) καταρτίζει σχέδιο για την
τροποποίηση του προγράμματος σπουδών και το υποβάλλει προς τη Συνέλευση του Τμήματος, viii) εισηγείται
προς τη Συνέλευση του Τμήματος την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών. Για την εύρυθμη λειτουρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
γία των τριών κατευθύνσεων του Π.Μ.Σ. η Σ.Ε. ορίζει έναν
υπεύθυνο ανά κατεύθυνση, ο οποίος είναι μέλος ΔΕΠ του
Τμήματος Ιστορίας και διδάσκων του Π.Μ.Σ., που εκτελεί,
επίσης, χρέη ακαδημαϊκού συμβούλου για τους φοιτητές της κατεύθυνσης. Τα μέλη της Σ.Ε. δεν δικαιούνται
αμοιβής ή οιασδήποτε αποζημίωσης για την εκτέλεση
των αρμοδιοτήτων που τους ανατίθενται.
4. Ο Διευθυντής του Π.Μ.Σ., ο οποίος προέρχεται από
τα μέλη Δ.Ε.Π. του Τμήματος, κατά προτεραιότητα βαθμίδας Καθηγητή ή Αναπληρωτή Καθηγητή, είναι συναφούς
γνωστικού αντικειμένου με αυτό του Π.Μ.Σ, είναι μέλος
της Σ.Ε. και ορίζεται με απόφαση της Συνέλευσης του
Τμήματος για διετή θητεία με δυνατότητα ανανέωσης
χωρίς περιορισμό. Ο Διευθυντής του Π.Μ.Σ. προεδρεύει
της Σ.Ε. και εισηγείται στη Συνέλευση κάθε θέμα που
αφορά στην αποτελεσματική εφαρμογή του Π.Μ.Σ. Ειδικότερα ο Διευθυντής i) εισηγείται προς τη Συνέλευση
του Τμήματος τα θέματα που αφορούν στην οργάνωση
και λειτουργία του Π.Μ.Σ., ii) εισηγείται προς τη Σ.Ε. και
τα λοιπά όργανα του Π.Μ.Σ. και του Α.Ε.Ι. θέματα σχετικά
με την αποτελεσματική λειτουργία του Π.Μ.Σ., iii) είναι
Επιστημονικός Υπεύθυνος του Προγράμματος και ασκεί
τις αντίστοιχες αρμοδιότητες, iv) παρακολουθεί την υλοποίηση των αποφάσεων των οργάνων του Π.Μ.Σ. και
του Εσωτερικού Κανονισμού μεταπτυχιακών σπουδών,
καθώς και την παρακολούθηση εκτέλεσης του προϋπολογισμού του Π.Μ.Σ. Ο Διευθυντής δεν δικαιούται αμοι-
βής για την εκτέλεση του διοικητικού του έργου και των
αρμοδιοτήτων του.
Άρθρο 3
Τίτλος Σπουδών
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στην «ΙΣΤΟΡΙΑ ΚΑΙ ΤΕΚΜΗΡΙΩΣΗ» με τις εξής
ειδικεύσεις:
α. Αρχαίος Κόσμος - Διεπιστημονικές προσεγγίσεις.
β. Βυζάντιο και Δυτικός Μεσαίωνας.
γ. Διαθεματικές προσεγγίσεις στη Νεότερη και Σύγχρονη Παγκόσμια Ιστορία.
Ο τύπος του εγγράφου του τίτλου σπουδών του Π.Μ.Σ.
ορίζεται με απόφαση της Συγκλήτου του Ιονίου Πανεπιστημίου (ΦΕΚ 2360/2021). Στον τίτλο σπουδών του
Π.Μ.Σ. αναφέρονται το όνομα του Τμήματος, η Σχολή
και ο τίτλος καθώς και όσα πρόσθετα στοιχεία ορίζονται
από την ισχύουσα νομοθεσία. Το τελετουργικό αποφοίτησης ακολουθεί το τυπικό που ορίζεται από τις σχετικές
αποφάσεις της Συγκλήτου του Ιονίου Πανεπιστημίου.
Η απονομή του Δ.Μ.Σ. είναι αρμοδιότητα της Συνέλευσης του Τμήματος. Πριν την ημερομηνία της απονομής
και μετά τη σχετική απόφαση της Συνέλευσης του Τμήματος, η Γραμματεία μπορεί να χορηγεί στον φοιτητή
βεβαίωση περάτωσης των σπουδών του στο Π.Μ.Σ. κατόπιν έγγραφης αίτησής του.
Άρθρο 4
Δομή και μαθήματα του Π.Μ.Σ.
Το Π.Μ.Σ. έχει διάρκεια φοίτησης τέσσερα (4) εξάμηνα.
Στα τρία πρώτα εξάμηνα γίνεται διδασκαλία μαθημάτων
και ερευνητική δραστηριότητα. Στο τελευταίο εξάμηνο
οι φοιτητές εκπονούν Διπλωματική Εργασία. Tα μαθήματα κάθε κύκλου ξεκινούν από το χειμερινό εξάμηνο ή
το εαρινό εξάμηνο μετά από απόφαση της Συνέλευσης
του Τμήματος.
Το σύνολο των πιστωτικών μονάδων για την απόκτηση
του Μ.Δ.Ε. ανέρχεται στις εκατόν είκοσι (120) πιστωτικές
μονάδες (ECTS). Οι διδακτικές μονάδες ανά εξάμηνο είναι 30 ECTS.
Το ετήσιο αναλυτικό πρόγραμμα των μαθημάτων του
Π.Μ.Σ. διαμορφώνεται από τη Σ.Ε. σε συνεργασία με τους
λοιπούς διδάσκοντες του Π.Μ.Σ. και εγκρίνεται από τη
Συνέλευση του Τμήματος. Ανακοινώνεται στην αρχή εκάστου ακαδημαϊκού έτους και περιλαμβάνει: τον τίτλο
του μαθήματος, περίληψη, στόχους και επιδιωκόμενα
μαθησιακά αποτελέσματα, περιεχόμενο (syllabus), ενδεικτική για το θέμα βιβλιογραφία, διδακτικές μεθόδους και
τον τρόπο αξιολόγησης. Τα μαθήματα διδάσκονται κατά
κανόνα στην ελληνική γλώσσα, χωρίς να αποκλείεται και
η διδασκαλία στην αγγλική γλώσσα εφόσον κριθεί απαραίτητο. Η διάρκεια εκάστου μαθήματος ανέρχεται κατ’
ελάχιστον σε είκοσι τέσσερεις (24) ώρες στη διάρκεια
του διδακτικού εξαμήνου. Η θεματική των μαθημάτων
δομείται πάνω στα ακόλουθα ανά κατεύθυνση γνωστικά
πεδία, τα οποία παρουσιάζονται ενδεικτικά στον παρακάτω πίνακα, όπου αναφέρονται και οι πιστωτικές μο-
νάδες που αντιστοιχούν σε κάθε μάθημα:
ΠΙΝΑΚΑΣ ΜΑΘΗΜΑΤΩΝ ΤΟΥ Π.Μ.Σ. «ΙΣΤΟΡΙΑ ΚΑΙ ΤΕΚΜΗΡΙΩΣΗ» ΑΝΑ ΚΑΤΕΥΘΥΝΣΗ ΚΑΙ ΑΝΑ ΕΞΑΜΗΝΟ
ΚΑΙ ΠΙΣΤΩΤΙΚΕΣ ΜΟΝΑΔΕΣ/ECTS
Κατεύθυνση: Αρχαίος Κόσμος - Διεπιστημονικές προσεγγίσεις
Α’ εξάμηνο
Β’ εξάμηνο
Μαθήματα Υποχρεωτικά
ΕCTS
Μαθήματα Επιλογής (2 κατ’ επιλογήν)
ΕCTS
Πηγές και Μέθοδοι Έρευνας του Αρχαίου
Κόσμου
Οικονομική και Κοινωνική Ιστορία
Πολιτικές Δομές: Πρωτοαστικές και
ανακτορικές κοινωνίες, Πόλις, Κοινό,
Μοναρχία
Ιστοριογραφία (Ελληνική - Ρωμαϊκή)
Η πολυδιάστατη αρχαιολογική μέθοδος
στην ιστορική έρευνα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
Σύνολο ECTS
Σύνολο ECTS
Γ’ εξάμηνο
Δ΄ εξάμηνο
Μαθήματα Επιλογής (2 κατ’ επιλογήν)
ΕCTS
ΕCTS
Θέματα Πολιτικής Οργάνωσης και
Θεσμών του αρχαίου κόσμου
Διπλωματική εργασία
Επιγραφική
Μελέτες του Ιστορικού Τοπίου-Τοπογραφία
Σύνολο ECTS
Κατεύθυνση: Βυζάντιο και Δυτικός Μεσαίωνας
Α’ Εξάμηνο
Β’ Εξάμηνο
Μαθήματα Υποχρεωτικά
ΕCTS
Μαθήματα Επιλογής (2 κατ’ επιλογήν)
ΕCTS
Μέθοδοι προσέγγισης του Βυζαντινού και
του Μεσαιωνικού Κόσμου: Πηγές Ιστορία της Έρευνας
Οικονομική και Κοινωνική Ιστορία
Πολιτική Οργάνωση - Δομές - Κρατική
Ιδεολογία
Πίστη, Θρησκεία και Τελετές. Η συμβολική
όψη του βίου στον Βυζαντινό και Δυτικό
Μεσαιωνικό Κόσμο
Δυτικά Μεσαιωνικά και Βυζαντινά Κείμενα
Σύνολο ECTS
Σύνολο ECTS
Γ’ Εξάμηνο
Δ’ Εξάμηνο
Μαθήματα Επιλογής (2 κατ’ επιλογήν)
ΕCTS
Διπλωματική εργασία
ΕCTS
Παλαιογραφία (Ελληνική - Λατινική)
Διπλωματική, Σφραγιστική και Νομισματική
Ιστορία του πολιτικού στον δυτικό και
στον βυζαντινό Μεσαίωνα
Σύνολο ECTS
Κατεύθυνση: Διαθεματικές προσεγγίσεις στη Νεότερη και Σύγχρονη Παγκόσμια Ιστορία
Α’ εξάμηνο
Β’ εξάμηνο
Μαθήματα Υποχρεωτικά
ΕCTS
Μαθήματα Υποχρεωτικά
ΕCTS
Οι αυτοκρατορίες στη Νεότερη και
Σύγχρονη Ιστορία
Ιστορία Επαναστάσεων
Κοινωνική Θεωρία και Ιστοριογραφία
Μεταξύ Δύσης και Ανατολής: ο κόσμος της
Μεσογείου
Σύνολο ECTS
Σύνολο ECTS
Γ’ εξάμηνο
Δ’ εξάμηνο
Μαθήματα επιλογής:
(2 κατ’επιλογήν)
ΕCTS
Διπλωματική εργασία
ΕCTS
Ζητήματα Οικονομικής
Ιστορίας: η μεγάλη απόκλιση
Δημόσια ιστορία και μνήμη
Μετανάστευση και διασπορά
Σύνολο ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
Σύμφωνα με τον ανωτέρω πίνακα, τα μαθήματα διακρίνονται σε δύο βασικές κατηγορίες: 1) Υποχρεωτικά
μαθήματα, τα οποία είναι κοινά για όλους τους σπουδαστές της κατεύθυνσης. 2) Κατ’ επιλογήν μαθήματα. Η
επιλογή των μαθημάτων αυτών γίνεται από τους ίδιους
τους σπουδαστές κατά τις δύο πρώτες εβδομάδες μετά
την έναρξη της διδασκαλίας και δηλώνεται εγγράφως
στη Γραμματεία του Π.Μ.Σ. Τα σχετικά μαθήματα προέρχονται από τον κατάλογο των προσφερομένων κατά
το αντίστοιχο εξάμηνο φοίτησης μαθημάτων της κατεύθυνσης στην οποία ανήκει ο φοιτητής, με δυνατότητα
επιλογής ενός (1) ΥΕ μαθήματος από άλλη κατεύθυνση
κατά το Β’ ή Γ’ εξάμηνο σπουδών. Για την ενδυνάμωση
του διαλόγου μεταξύ των κατευθύνσεων είναι δυνατή
η πραγματοποίηση κοινών διαλέξεων στο πλαίσιο των
προσφερόμενων μαθημάτων. Εφόσον κάποιο μάθημα
δεν πρόκειται να διδαχθεί, ενημερώνονται οι φοιτητές
και ο Διευθυντής του Π.Μ.Σ. και καθορίζεται η ημέρα και
ώρα της αναπλήρωσης του μαθήματος.
Ως γλώσσα διδασκαλίας ορίζεται η ελληνική γλώσσα.
Μέρος του υλικού της διδασκαλίας μπορεί να είναι στην
αγγλική ή άλλη γλώσσα. Η συγγραφή των διπλωματικών
εργασιών γίνεται στην ελληνική γλώσσα.
Άρθρο 5
Διάρκεια σπουδών του Π.Μ.Σ
Η συνολική διάρκεια φοίτησης στο Π.Μ.Σ. ορίζεται στα
δύο (2) έτη ήτοι στα 4 διδακτικά εξάμηνα. Η συνολική
διάρκεια των σπουδών δεν μπορεί να είναι μεγαλύτερη
των πέντε (5) διδακτικών εξαμήνων, εφόσον παραταθεί
ή ανασταλεί μετά από αιτήματα παράτασης ή αναστολής, αντίστοιχα, που περιγράφονται στη συνέχεια στον
παρόντα Κανονισμό. Η παρακολούθηση των μαθημάτων
είναι υποχρεωτική και διαπιστώνεται με ευθύνη του διδάσκοντος. Το όριο απουσιών δεν μπορεί να είναι ανώ-
τερο του 20% του συνόλου των ωρών διδασκαλίας των
μαθημάτων.
Άρθρο 6
Διδακτικό προσωπικό
Τη διδασκαλία των μαθημάτων για την κάλυψη των
εκπαιδευτικών αναγκών του Π.Μ.Σ. αναλαμβάνουν μέλη
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π ή ομότιμοι Καθηγητές
ή αφυπηρετήσαντα μέλη Δ.Ε.Π. του Τμήματος ή άλλων
Τμημάτων του οικείου Ιδρύματος ή άλ λων Α.Ε.Ι. της ημεδαπής και της αλλοδαπής, συνεργαζόμενοι καθηγητές,
εντεταλμένοι διδάσκοντες, επισκέπτες καθηγητές ή
ερευνητές, οι οποίοι είναι κάτοχοι διδακτορικού διπλώματος και διαθέτουν αναγνωρισμένο συγγραφικό και
ερευνητικό έργο, ερευνητές αναγνωρισμένων ερευνητικών ιδρυμάτων της ημεδαπής ή της αλλοδαπής, όπως
επίσης επιστήμονες αναγνωρισμένου κύρους με εξειδικευμένες γνώσεις και σχετική εμπειρία στο γνωστικό
αντικείμενο του Π.Μ.Σ, σύμφωνα με τις διατάξεις του άρθρου 83 του ν. 4957/2022. Η επιλογή των διδασκόντων
και η ανάθεση του διδακτικού έργου του Π.Μ.Σ. γίνεται
κατόπιν εισήγησης της Συντονιστικής Επιτροπής και
εγκρίνεται από τη Συνέλευση. Δικαίωμα επίβλεψης διπλωματικών εργασιών έχουν οι διδάσκοντες των περ. α)
έως στ) της παρ. 1 του άρθρου 83 του ν. 4957/2022, υπό
την προϋπόθεση ότι είναι κάτοχοι διδακτορικού διπλώματος. Με απόφαση του αρμοδίου οργάνου του Π.Μ.Σ.
δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που
δεν έχουν αναλάβει διδακτικό έργο στο Π.Μ.Σ. Όλες οι
κατηγορίες διδασκόντων, το τεχνικό και άλλο διοικητικό
ή ερευνητικό προσωπικό δύνανται να αμείβονται αποκλειστικά από τους πόρους του Π.Μ.Σ. σύμφωνα με τις
κείμενες διατάξεις και τις αποφάσεις της Συντονιστικής
Επιτροπής. Η γραμματειακή υποστήριξη του Π.Μ.Σ. διασφαλίζεται από τον προϋπολογισμό του. Με απόφαση
της Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους διδάκτορες
του Τμήματος, υπό την επίβλεψη διδάσκοντος του Π.Μ.Σ.
Άρθρο 7
Αριθμός εισακτέων
Ο αριθμός των θέσεων προσδιορίζεται κατ’ ανώτατο
σε 25 άτομα ανά κατεύθυνση, επικαιροποιείται κατόπιν
απόφασης της Συνέλευσης του Τμήματος και ανακοινώνεται στην ιστοσελίδα του ΠΜΣ κάθε έτος. Λαμβάνει
υπόψη την ακαδημαϊκή λειτουργικότητα και την οικονομική βιωσιμότητα του Π.Μ.Σ., καθώς και την αναλο-
γία διδασκόντων και διδασκομένων. Σε περίπτωση ισοβαθμίας μεταξύ των υποψηφίων γίνονται δεκτοί όλοι οι
ισοβαθμούντες ως υπεράριθμοι. Υπότροφοι του Ι.Κ.Υ.
εισάγονται στο ΠΜΣ χωρίς να λαμβάνουν μέρος στη διαδικασία που περιγράφεται κατωτέρω. Το ίδιο ισχύει και
για αλλοδαπούς υποτρόφους του Ελληνικού κράτους. Ο
αριθμός των θέσεων που καταλαμβάνουν οι υπότροφοι
δεν επηρεάζει τον αριθμό των θέσεων της ειδίκευσης και
καθορίζεται κάθε έτος από τη Συνέλευση.
Άρθρο 8
Προκήρυξη θέσεων - Προϋποθέσεις συμμετοχής
Στο Π.Μ.Σ. εγγράφονται κάτοχοι τίτλου πρώτου κύκλου
σπουδών Α.Ε.Ι. της ημεδαπής ή ομοταγών ιδρυμάτων της
αλλοδαπής σύμφωνα με τις κείμενες διατάξεις. Η σχετική με το Π.Μ.Σ. προκήρυξη εκδήλωσης ενδιαφέροντος
εγκρίνεται από τη Συνέλευση του Τμήματος μετά από
πρόταση της συντονιστικής επιτροπής. Η προκήρυξη
δημοσιεύεται στον δικτυακό τόπο του Τμήματος Ιστορίας, στον δικτυακό τόπο του Ιδρύματος και ενδεχόμενα
στον έντυπο και στον ηλεκτρονικό τύπο. Στην προκήρυξη αναφέρονται: i) o μέγιστος αριθμός των φοιτητών που
θα γίνουν αποδεκτοί στο Π.Μ.Σ. ανά κατεύθυνση, ii. οι
προϋποθέσεις συμμετοχής υποψηφίων μεταπτυχιακών
φοιτητών στη διαδικασία επιλογής, iii. τα δικαιολογητικά
που πρέπει να υποβληθούν, iv. η διεύθυνση υποβολής
της αίτησης και η προθεσμία υποβολής καθώς και κάθε
άλλη πληροφορία κριθεί αναγκαία για τη διαδικασία
επιλογής των υποψηφίων.
Άρθρο 9
Κριτήρια και Διαδικασία επιλογής
των υποψηφίων στο Π.Μ.Σ.
Η διαδικασία που ακολουθείται έως την τελική επιλογή
των σπουδαστών στο ΠΜΣ περιγράφεται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
Αίτηση συμμετοχής και συνοδευτικός φάκελος προσόντων των υποψηφίων. Ειδικότερα, οι υποψήφιοι οφεί-
λουν να καταθέσουν στη Γραμματεία του ΤΙΣ αίτηση
συμμετοχής στη διαδικασία επιλογής στο ΠΜΣ [βλ. το
σχετικό έντυπο στην ιστοσελίδα του ΠΜΣ] και συνοδευτι
κό φάκελο, ο οποίος περιλαμβάνει: i. Αντίγραφο πτυχίου
και στην περίπτωση που είναι απόφοιτος/η Σχολής της
αλλοδαπής και την αναγνώριση από τον ΔΟΑΤΑΠ, ii. Αναλυτική βαθμολογία, iii. Πιστοποιητικά βαθμού γνώσης
ξένων γλωσσών, iv. Βιογραφικό σημείωμα, v. Επιστημονικές ή άλλες δημοσιεύσεις, εφόσον υπάρχουν, vi. Δύο
συστατικές επιστολές, εφόσον υπάρχουν.
Συμμετοχή σε γραπτές εισαγωγικές εξετάσεις. Οι εξετάσεις πραγματοποιούνται σε ετήσια βάση σε καθορι-
σμένο χώρο του Τμήματος Ιστορίας. Μόνον σε ειδικές
περιπτώσεις (άτομα με ειδικά προβλήματα, κάτοχοι επίσημης ιατρικής γνωμάτευσης) είναι δυνατή η διεξαγωγή
προφορικών εξετάσεων. Οι υποψήφιοι εξετάζονται σε
δύο θεματικές της Ειδίκευσης, με δυνατότητα επιλογής
ανάλογα με την κατεύθυνση. Η ύλη τους (με ενδεικτική βιβλιογραφία) ανακοινώνεται στην ιστοσελίδα του
ΠΜΣ. Τα θέματα στα οποία εξετάζονται οι υποψήφιοι
συντάσσονται γραπτώς και κληρώνονται κατά την ημέρα
διεξαγωγής των εξετάσεων ενώπιον της Επιτροπής Αξιολόγησης. Η χρονική διάρκεια των εξετάσεων ανέρχεται
στις δύο (2) ώρες.
Στις περιπτώσεις κατά τις οποίες οι υποψ. δεν διαθέτουν πιστοποιητικό γλωσσομάθειας μιας ξένης γλώσσας,
των γραπτών εισαγωγικών εξετάσεων προηγείται γραπτή εξέταση σε μία από τις ακόλουθες ξένες γλώσσες:
αγγλικά, γαλλικά, γερμανικά, ιταλικά, την οποία επιλέγει
ο υποψήφιος. Η επιλογή της γλώσσας γίνεται από τον
υποψήφιο και η εξέταση συνίσταται στην κατανόηση
κειμένου σχετικού με την ειδίκευση.
1) Προφορική συνέντευξη του υποψηφίου. Η συνέντευξη πραγματοποιείται μετά το πέρας των εισαγωγι-
κών γραπτών εξετάσεων. Κατά τη διάρκειά της ο υποψ.
αναλύει τους λόγους και τα κριτήρια της επιλογής της
συγκεκριμένης κατεύθυνσης και παρουσιάζει τα ερευνητικά του ενδιαφέροντα πάνω στο συγκεκριμένο κλάδο.
2) Η αξιολόγηση των υποψηφίων γίνεται από Επιτροπή
Αξιολόγησης, η οποία ορίζεται από τη Συνέλευση του
Τμήματος. Απαρτίζεται από δύο τακτικά και δύο αναπληρωματικά ανά κατεύθυνση μέλη. Όλοι ανήκουν στους
Καθηγητές του ΤΙΣ και το γνωστικό τους αντικείμενο είναι
συναφές με την Ειδίκευση στην οποία εξετάζονται οι
υποψ. Η συμμετοχή των μελών της Επιτροπής Αξιολόγησης σε όλα τα στάδια της διαδικασίας είναι υποχρεωτική
και ισοδύναμη.
3) Η επιλογή των υποψηφίου βασίζεται στα ακόλουθα
στοιχεία με τον αντίστοιχο για το καθένα συντελεστή: α)
Αξιολόγηση των γραπτών (40%): Τα γραπτά των υποψηφίων βαθμολογούνται από τα μέλη της Επιτροπής
Αξιολόγησης της κάθε ειδίκευσης. Σε περίπτωση απόκλισης άνω των τριών (3) μονάδων μεταξύ των μελών
της Επιτροπής Αξιολόγησης, το γραπτό αναβαθμολογείται. Η βαθμολογική κλίμακα ορίζεται μεταξύ μηδέν και
δέκα (0-10) με κατώτατο όριο επιτυχίας το πέντε (5). β)
Επεξεργασία φακέλου του υποψηφίου (40%): Κατά την
αξιολόγηση του φακέλου των υποψ. λαμβάνονται υπόψη
τα ακόλουθα κριτήρια: ο βαθμός πτυχίου, η επίδοση του
υποψ. σε μαθήματα συναφή με τα μαθήματα του Π.Μ.Σ.,
η γλωσσομάθεια και η μέχρι τούδε ερευνητική δραστηριότητα. γ) Προφορική Συνέντευξη (20%): Εδώ εκτιμώνται
η συγκρότηση των υποψ. καθώς και η σαφήνεια και ο
βαθμός πρωτοτυπίας των ερευνητικών τους στόχων.
4) Ως κατώτατο όριο επιτυχίας για την εισαγωγή στο
Π.Μ.Σ. ορίζεται το έξι (6), που προκύπτει από τον μέσο
όρο της γραπτής εξέτασης, της προφορικής συνέντευξης
και της αξιολόγησης του φακέλου. Ο πίνακας των επιτυχόντων στο Π.Μ.Σ. επικυρώνεται από την Συνέλευση
και η εγγραφή τους ολοκληρώνεται εντός δεκαπέντε
(15) ημερών από την ανακοίνωση του πίνακα των επιτυχόντων.
Άρθρο 10
Παράταση φοίτησης μεταπτυχιακών φοιτητών
Παράταση των σπουδών, η οποία δεν ξεπερνά το
ν+1 (ένα) εξάμηνο, είναι δυνατή κατόπιν αιτιολογημένης αίτησης του σπουδαστή προς τη Σ.Ε. του Π.Μ.Σ. το
αργότερο κατά το τελευταίο εξάμηνο της φοίτησης του.
Η Σ.Ε. εξετάζει το αιτιολογικό του αιτήματος παράτασης
και εισηγείται θετικά ή αρνητικά προς τη Συνέλευση, η
οποία τελικά και αποφασίζει για την έγκριση ή απόρριψή του. Στις περιπτώσεις φοιτητών μερικής φοίτησης,
η διάρκεια των σπουδών παρατείνεται κατά ένα έτος.
Άρθρο 11
Αναστολή φοίτησης μεταπτυχιακών φοιτητών
Προβλέπεται, μετά από αιτιολογημένη αίτηση του φοιτητή, η δυνατότητα αναστολής των σπουδών για διά-
στημα που δεν μπορεί να ξεπερνά τα δύο συνεχόμενα
εξάμηνα. Η Σ.Ε. εξετάζει το αιτιολογικό του αιτήματος
παράτασης και εισηγείται θετικά ή αρνητικά προς τη Συνέλευση, η οποία τελικά και αποφασίζει για την έγκριση
ή απόρριψή του. Η άδεια αναστολής δίνεται μόνο μία
φορά. Ο χρόνος αναστολής δεν υπολογίζεται στον συνολικό χρόνο φοίτησης στο ΠΜΣ. Κατά τη διάρκεια της
αναστολής της φοίτησης αίρεται η φοιτητική ιδιότητα
και αναστέλλονται όλα τα σχετικά δικαιώματα του φοιτητή. Η φοιτητική ιδιότητα ανακτάται μετά τη λήξη της
αναστολής.
Άρθρο 12
Τέλη φοίτησης - Υποτροφίες - Πόροι - Διοικητική,
τεχνική και οικονομική λειτουργία του Π.Μ.Σ.
Οι πόροι του Π.Μ.Σ. βασίζονται σε πόρους από ερευνητικά έργα ή προγράμματα, χορηγίες και πάσης φύσεως
οικονομικές ενισχύσεις, καθώς και στην καταβολή τελών
φοίτησης, που ορίζονται σε τετρακόσια (400) ευρώ ανά
εξάμηνο σπουδών. Η διαχείριση των πόρων του Π.Μ.Σ.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) και κατανέμονται σύμφωνα με τη
παρ. 4 του άρθρου 84 του ν. 4957/2022. Η Σ.Ε. επιτροπή
του Π.Μ.Σ. είναι αρμόδια για τη σύνταξη του ετήσιου
προϋπολογισμού και τις τροποποιήσεις του, των οποίων
την έγκριση εισηγείται προς τον Ε.Λ.Κ.Ε., για τη διάθεση
των πόρων σύμφωνα με το άρθρο 84 του ν. 4957/2022,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
καθώς και για την κατάρτιση του απολογισμού του
Προγράμματος, τον οποίο υποβάλλει στη Συνέλευση.
Ο Διευθυντής του Π.Μ.Σ. ως επιστημονικός υπεύθυνος
του προγράμματος ασκεί τις αρμοδιότητες για την παρακολούθηση της εκτέλεσης του προϋπολογισμού και την
έκδοση των εντολών πληρωμής των σχετικών δαπανών.
Οι εγγεγραμμένοι φοιτητές του Π.Μ.Σ. δύνανται να
φοιτούν δωρεάν εφόσον πληρούν τα οικονομικά και κοινωνικά κριτήρια των κειμένων διατάξεων (άρθρο 86 του
ν. 4957/2022 και λοιπή κείμενη νομοθεσία). Η εξέταση
των κριτηρίων περί απαλλαγής από τα τέλη φοίτησης
πραγματοποιείται από τη Συνέλευση του Τμήματος. Οι
μεταπτυχιακοί φοιτητές, που δεν απαλλάσσονται από
την καταβολή των τελών, υποχρεούνται να καταβάλλουν
τα δίδακτρα στην αρχή κάθε εξαμήνου, εντός δύο (2)
εβδομάδων από την έναρξη των μαθημάτων του αντίστοιχου εξαμήνου. Η μη καταβολή των προβλεπόμενων
τελών αποτελεί λόγο διαγραφής από το ΠΜΣ. Σε περίπτωση αποχώρησης, διαγραφής ή ανεπιτυχούς ολοκλή-
ρωσης των σπουδών τα ήδη καταβληθέντα δίδακτρα
δεν επιστρέφονται. Οι μεταπτυχιακοί φοιτητές μετά την
εγγραφή τους δικαιούνται δελτίο μειωμένου εισιτηρίου
καθώς και υγειονομικής και νοσοκομειακής περίθαλψης.
Οι ανάγκες του Π.Μ.Σ. σε υλικοτεχνική υποδομή καλύπτονται από την υφιστάμενη που έχει εξασφαλιστεί από
προμήθειες των προηγούμενων ετών λειτουργίας του
Π.Μ.Σ. και εκείνην που θα διατεθεί στο μέλλον από το
Τμήμα Ιστορίας του Ιονίου Πανεπιστημίου και τη σχολή
στην οποία ανήκει. Η Συνέλευση του Τ.Ι.Σ. αποφασίζει
για τους χώρους και τον εξοπλισμό που θα διατίθενται
στα Π.Μ.Σ. του ΤΙΣ. Επιπροσθέτως, το Π.Μ.Σ μπορεί να
προβαίνει σε αγορές εξοπλισμού, εις βάρος του προϋπολογισμού του, σύμφωνα με το ισχύον νομικό και
κανονιστικό πλαίσιο διαχείρισης του Δημοσίου και του
Ιονίου Πανεπιστημίου.
Η οικονομική συνεργασία μεταξύ Π.Μ.Σ. του Τμήματος
ή της Σχολής του οικείου ιδρύματος είναι δυνατή σύμφωνα με τις διατάξεις του άρθρου 85 του ν. 4957/2022.
Άρθρο 13
Διδασκαλία, φοίτηση, εξετάσεις
Η φοίτηση στο Π.Μ.Σ. διακρίνεται στα ακόλουθα στάδια: α) Υποχρεωτική παρακολούθηση μαθημάτων κατά
τα τρία πρώτα εξάμηνα Σπουδών. β) Συγγραφή κατά το
τελευταίο εξάμηνο σπουδών της διπλωματικής εργασίας. Η διδασκαλία συντίθεται από διδασκαλίες διά ζώσης
που πραγματοποιούνται στις εγκαταστάσεις του Τμήματος Ιστορίας. Για τη διευκόλυνση των φοιτητών που δεν
διαμένουν στην Κέρκυρα δύναται η παρακολούθηση
των μαθημάτων σε περιβάλλον Μεικτής Εκπαίδευσης
με τη χρήση μεθόδων σύγχρονης εξ αποστάσεως διδασκαλίας σύμφωνα με τα οριζόμενα από τις κείμενες
διατάξεις.
Η παρακολούθηση των μαθημάτων και των λοιπών εκπαιδευτικών και διδακτικών δραστηριοτήτων του Π.Μ.Σ
είναι υποχρεωτική και ελέγχεται από τους διδάσκοντες.
Το επιτρεπτό όριο απουσιών ορίζεται στο 20% του συνόλου των ωρών διδασκαλίας εκάστου μαθήματος. Ειδικές
περιπτώσεις (π.χ. χρόνιας ασθενείας κ.λπ.) αντιμετωπίζονται από την Σ.Ε. του ΠΜΣ.
Ο τρόπος αξιολόγησης των σπουδαστών σε κάθε
μάθημα καθορίζεται από τον διδάσκοντα και μπορεί
να περιλαμβάνει μία ή περισσότερες γραπτές εργασίες
(με δυνατότητα προφορικής παρουσίασης), γραπτές ή
προφορικές εξετάσεις ή συνδυασμός των παραπάνω.
Παράλληλα συνεκτιμάται η συνολική παρουσία και συμμετοχή του φοιτητή στο μάθημα. Η αξιολόγηση γίνεται
μετά την ολοκλήρωση των μαθημάτων σε καθορισμένη
ημερομηνία και δεν έχει επαναληπτικό χαρακτήρα. Στις
περιπτώσεις μαθημάτων που διδάσκονται από περισσότερους του ενός διδάσκοντες η συμμετοχή τους στην δι-
αδικασία αξιολόγησης είναι ισοδύναμη. Η βαθμολογική
κλίμακα με δυνατότητα διαβάθμισης μισού βαθμού (0,5)
κυμαίνεται μεταξύ μηδέν (0) και δέκα (10) με κατώτατο
όριο επιτυχίας το έξι (6). Η βαθμολογία εκάστου μαθήματος κατατίθεται στη Γραμματεία εντός ενός μηνός (1)
από το πέρας των εξετάσεων.
Απαραίτητη προϋπόθεση για την συνέχιση των σπουδών κρίνεται η επιτυχής δοκιμασία του σπουδαστή στα-
απαιτούμενα εξαμηνιαία μαθήματα.
Άρθρο 14
Μεταπτυχιακή Διπλωματική Εργασία
Στόχος της Μ.Δ.Ε είναι να καταδείξει: α) Τη μεθοδολογική και θεωρητική συγκρότηση και επάρκεια των
υποψηφίων. β) Την ικανότητά τους στην αναλυτική και
συνθετική χρήση των πηγών και της βιβλιογραφίας. γ) Τη
δυνατότητά τους στην συγγραφή αυτόνομης επιστημονικής μελέτης. Η Μ.Δ.Ε. δεν αποσκοπεί απαραίτητα στην
παραγωγή πρωτότυπης επιστημονικής γνώσης.
Ο προσδιορισμός του θέματος της Μ.Δ.Ε. εκάστου
φοιτητή του Π.Μ.Σ. γίνεται στο τρίτο εξάμηνο φοίτησης
και έχει ως αφετηρία την υποβολή αίτησης του μεταπτυχιακού φοιτητή προς την Σ.Ε., στην οποία αναφέρεται το
προτεινόμενο θέμα της διπλωματικής εργασίας καθώς
και ο προτεινόμενος Επιβλέπων της Διπλωματικής Εργασίας. Η επιλογή του θέματος γίνεται σε συνεργασία με
έναν εκ των διδασκόντων του Π.Μ.Σ., τον οποίον επιλέγει
ο φοιτητής, και ο οποίος έχει το ρόλο του Επιβλέποντος
Καθηγητή. Τα θέματα των Μ.Δ.Ε. κατατίθενται στη Σ.Ε.
του Π.Μ.Σ. με συνοδευτικό έγγραφο του Επιβλέποντος
Καθηγητή, με το οποίο δηλώνεται ότι δέχεται την επίβλεψη της σχετικής εργασίας. Τα θέματα των Μ.Δ.Ε., οι Επι-
βλέποντες καθώς και η Τριμελής Εξεταστική Επιτροπή,
ένα από τα μέλη της οποίας είναι και ο Επιβλέπων, ορίζονται από την Σ.Ε. και εγκρίνονται από τη Συνέλευση.
Τροποποίηση του θέματος μπορεί να γίνει κατόπιν αιτήματος του φοιτητή προς τη Σ.Ε. έως και την ολοκλήρωση
του 3ου εξαμήνου φοίτησης του σπουδαστή. Αλλαγή
Επιβλέποντος Καθηγητή προβλέπεται μόνον σε ειδικές
περιπτώσεις οι οποίες εξετάζονται από τη Σ.Ε. του Π.Μ.Σ.
Η Σ.Ε. διατηρεί το δικαίωμα να επιλέξει άλλο πρόσωπο
ως Επιβλέποντα μετά από έγκριση από τη Συνέλευση.
Ο Επιβλέπων πρέπει να είναι διδάσκων στο Π.Μ.Σ., με
ερευνητικά ενδιαφέροντα συναφή με το θέμα της διπλωματικής εργασίας και είναι υπεύθυνος για την επίβλεψη
και καθοδήγηση της διπλωματικής εργασίας.
ΜΟΡΦΗ Μ.Δ.Ε.: Η Μ.Δ.Ε. είναι γραμμένη σε ηλεκτρονικό υπολογιστή και χαρτοβιβλιοδετημένη. Ως κατώτατο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
όριο ορίζονται οι 20.000 και ως ανώτατο οι 30.000 λέξεις
(κείμενο, σημειώσεις, βιβλιογραφία). Σ’ αυτές μπορούν να
προστεθούν παραρτήματα καθώς και εικόνες ή σχέδια
για τα οποία δηλώνεται η προέλευσή τους. Στο εξώφυλλο
αναγράφεται το Πανεπιστήμιο, η Σχολή και το Τμήμα, ο
τίτλος της Μ.Δ.Ε, το ονοματεπώνυμο του μεταπτυχιακού
φοιτητή και η ημερομηνία κατάθεσης. Στο εσώφυλλο
σημειώνονται το όνομα του Επιβλέποντος Καθηγητή και
η ημερομηνία έγκρισης με την ένδειξη ότι «Η έγκριση
της μεταπτυχιακής εργασίας από το Τμήμα Ιστορίας του
Ιονίου Πανεπιστημίου δεν υποδηλώνει υποχρεωτικά ότι
το Τμήμα αποδέχεται τις απόψεις του συγγραφέα».
ΔΙΑΔΙΚΑΣΙΑ ΑΞΙΟΛΟΓΗΣΗΣ Μ.Δ.Ε.: Η Μ.Δ.Ε. κατατίθεται
στην ολοκληρωμένη μορφή της στον Επιβλέποντα Καθηγητή με το πέρας του χρόνου φοίτησης των σπουδαστών
του Π.Μ.Σ. Ο Επιβλέπων Καθηγητής καταθέτει εντός σαράντα (40) ημερών Εισηγητική Έκθεση στη Σ.Ε. του Π.Μ.Σ.
Η Συνέλευση, ακόμα και στην περίπτωση που η εισήγηση
του Επιβλέποντα Καθηγητή είναι αρνητική, ορίζει τριμελή Εξεταστική Επιτροπή. Σ’ αυτή μετέχουν ο Επιβλέπων
Καθηγητής και δύο Διδάσκοντες του Π.Μ.Σ., η επιλογή
των οποίων γίνεται με βάση τη συνάφεια του γνωστικού
αντικειμένου. Η τελική αξιολόγηση της Μ.Δ.Ε. γίνεται
εντός τριάντα (30) ημερών από τη σύσταση της Εξεταστικής Επιτροπής και προϋποθέτει την υποστήριξη της
Μ.Δ.Ε. από τον υποψήφιο ενώπιον της εξεταστικής επιτροπής. Η διαδικασία της υποστήριξης λαμβάνει χώρα
σε προκαθορισμένο χρόνο και χώρο, τα οποία γνωστοποιούνται στον υποψ. και στη Γραμματεία του Τμήματος
τουλάχιστον επτά (7) ημέρες πριν από την προφορική
υποστήριξη. Τη διαδικασία συντονίζει το κατά βαθμίδα
ανώτερο μέλος της Εξεταστικής Επιτροπής και διαρκεί
συνολικά μία (1) ώρα, στη διάρκεια της οποίας γίνεται η
παρουσίαση από τον υποψ. της εργασίας του, ερωτήσεις
των μελών της Εξεταστικής Επιτροπής και απαντήσεις
του υποψ.
Μετά το πέρας της προφορικής δοκιμασίας, η τριμελής
Εξεταστική Επιτροπή συνεδριάζει χωρίς την παρουσία
του υποψ. και βαθμολογεί την μεταπτυχιακή διπλωματική εργασία σύμφωνα με τη βαθμολογική κλίμακα
ένα-δέκα (1-10). Ως βάση ορίζεται ο βαθμός έξι (6).
Η Μ.Δ.Ε. κρίνεται με βάση τη θεωρητική και μεθοδολογική επάρκεια, την εξοικείωση με τη σχετική βιβλιογραφία
και τη συνθετική και αναλυτική ικανότητα που επέδειξε ο
φοιτητής. Η τριμελής Εξεταστική Επιτροπή ανακοινώνει
την απόφασή της στον εξεταζόμενο και στη συνέχεια
συντάσσει, υπογράφει και καταθέτει στην Γραμματεία
του Τμήματος πρακτικό της εξέτασης στο οποίο αναγράφεται και ο βαθμός.
Σε διάστημα τριάντα (30) ημερών από την ολοκλήρωση της υποστήριξης, ο μεταπτυχιακός φοιτητής κα-
ταθέτει ένα (1) αντίγραφο της εργασίας του, στο οποίο
έχουν ενσωματωθεί οι διορθώσεις/παρατηρήσεις των
μελών της Εξεταστικής Επιτροπής, στη Σ.Ε. του Π.Μ.Σ.
Ο υποψήφιος υποχρεούται να καταθέσει τη Διπλωματική του Εργασία σε έντυπη και ηλεκτρονική μορφή στη
Γραμματεία του ΠΜΣ και στη Βιβλιοθήκη του Ιονίου
Πανεπιστημίου. Στην ιστοσελίδα του Π.Μ.Σ αναρτάται
το όνομα του μεταπτυχιακού αποφοίτου, ο τίτλος της
Μ.Δ.Ε. και η ημερομηνία ανακήρυξης. Εάν η κρίση της
τριμελούς Εξεταστικής Επιτροπής είναι αρνητική, η Σ.Ε.
του Π.Μ.Σ. ορίζει νέα ημερομηνία για τη δοκιμασία του
υποψηφίου σε διάστημα που δεν υπερβαίνει τους τέσσερις μήνες. Ο υποψήφιος καταθέτει τη νέα μορφή της
Μ.Δ.Ε. στην οποία έχει ενσωματώσει τις παρατηρήσεις
που έγιναν κατά την πρώτη κρίση. Στην περίπτωση που
η Μ.Δ.Ε. απορριφθεί και στη δεύτερη κρίση, ο φοιτητής
διαγράφεται από το Π.Μ.Σ.
Άρθρο 15
Τελική Βαθμολογία
Ο φοιτητής ο οποίος συγκέντρωσε τον απαιτούμενο
αριθμό διδακτικών μονάδων, όπως αυτές ορίζονται παραπάνω, λαμβάνει το Μεταπτυχιακό Δίπλωμα Ειδίκευ-
σης (Μ.Δ.ΕΙΔ.) στην κατεύθυνση του Π.Μ.Σ. στην οποία
φοίτησε. Ο βαθμός του Μ.Δ.ΕΙΔ. προκύπτει ως ο μέσος
όρος βαθμολογίας των μαθημάτων και της μεταπτυχιακής διπλωματικής Εργασίας. Η μεταπτυχιακή διπλωμα-
τική Εργασία υπολογίζεται ως δύο μαθήματα. Η κλίμακα
της βαθμολογίας έχει τρεις διαβαθμίσεις: Καλώς (6-6,99),
λίαν καλώς (7,00- 8,50), άριστα (8,51-10).
Άρθρο 16
Προϋποθέσεις για τη λήψη τίτλου του Π.Μ.Σ.
Για τη λήψη τίτλου του Π.Μ.Σ. θα πρέπει να έχει συγκεντρωθεί ο απαιτούμενος αριθμός διδακτικών μονάδων
(90 μονάδες ECTS από τα μαθήματα των τριών εξαμήνων και 30 επιπλέον μονάδες ECTS από τη διπλωματική
εργασία). Ο τελικός βαθμός, που αποτελεί τον μέσο όρο
των βαθμών των μαθημάτων και της διπλωματικής εργασίας - η οποία υπολογίζεται ως δύο μαθήματα - θα
πρέπει να είναι τουλάχιστον έξι (6). Μέχρι την καταληκτική ημερομηνία των σπουδών του, ο μεταπτυχιακός
φοιτητής θα πρέπει να έχει παραδώσει βεβαίωση από
τη Βιβλιοθήκη του Πανεπιστημίου ότι έχει καταθέσει το
κείμενο της διπλωματικής του καθώς και ότι δεν οφείλει
συγγράμματα ή άλλο επιστημονικό υλικό που είχε δανειστεί κατά τη διάρκεια της φοίτησης.
Άρθρο 17
Υποχρεώσεις φοιτητών του Π.Μ.Σ.
Οι φοιτητές του Π.Μ.Σ. υποχρεούνται να προσφέρουν
επικουρικό έργο σε διάφορες δραστηριότητες του Τμήματος, όπως είναι η επιτήρηση των εξετάσεων και η δι-
οργάνωση εκδηλώσεων του Τμήματος, ανάλογα με τις
αποφάσεις της Σ.Ε. και της Συνέλευσης του Τμήματος.
Άρθρο 18
Αξιολόγηση Π.Μ.Σ.
Στη διάρκεια κάθε εξαμήνου πραγματοποιείται η
ανώνυμη ηλεκτρονική Αξιολόγηση Μαθημάτων και
Διδασκόντων για όλα τα μαθήματα που διδάσκονται
στο τρέχον εξάμηνο στο Π.Μ.Σ. με τη συμπλήρωση του
ηλεκτρονικού ερωτηματολογίου της ΜΟΔΙΠ-ΙΠ. Η στατιστική επεξεργασία του συνόλου των ερωτηματολογί-
ων, ο σχολιασμός των αποτελεσμάτων και οι προτάσεις
αντιμετώπισης των αδυναμιών γίνεται από τη Σ.Ε. με
τη συμμετοχή των υπευθύνων των κατευθύνσεων του
Π.Μ.Σ. Κατά τη λήξη της θητείας της Σ.Ε., με ευθύνη του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
απερχόμενου Διευθυντή, συντάσσεται απολογισμός
του ερευνητικού και εκπαιδευτικού έργου του Π.Μ.Σ.
με στόχο την αναβάθμιση των σπουδών, την καλύτερη
αξιοποίηση του ανθρώπινου δυναμικού και τη βελτίωση
των υφιστάμενων υποδομών του Π.Μ.Σ.
Εκτός από τις διαδικασίες εσωτερικής αξιολόγησης,
εφαρμόζονται σύμφωνα με τις διατάξεις του άρθρου 87
του ν. 4957/2022 οι διαδικασίες περιοδικής αξιολόγησης/πιστοποίησης από την Εθνική Αρχή Ανώτατης Εκ-
παίδευσης, όπου αξιολογείται η συνολική αποτίμηση του
έργου που επιτελέστηκε από το Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή του,
ο βαθμός συμβολής του στην έρευνα, καθώς και λοιπά
στοιχεία σχετικά με τη διασφάλιση και πιστοποίηση της
ποιότητας του έργου που παράγεται.
Άρθρο 19
Μεταβατικές διατάξεις
Για την επίλυση οποιουδήποτε ζητήματος ήθελε προκύψει, ερμηνευτικού ή άλλου, σχετικά με τις μεταπτυχι-
ακές σπουδές, καθώς και για την τροποποίηση του παρόντος κανονισμού, αρμόδιο όργανο λήψης απόφασης
είναι η Συνέλευση του Τμήματος Ιστορίας, εκτός από
τις περιπτώσεις που ορίζει διαφορετικά ο νόμος και οι
αποφάσεις της Συγκλήτου του Ιονίου Πανεπιστημίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα, 16 Φεβρουαρίου 2024
Ο Πρύτανης
ΑΝΔΡΕΑΣ ΦΛΩΡΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1345/26.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201345.pdf | Tokens: 39429]